റിച്ചാർഡ് ഡോക്കിൻസ്

**ക്ലിന്റൺ റിച്ചാർഡ് ഡോക്കിൻസ്** ആധുനിക നിരീശ്വരവാദത്തിന്റെ വക്താവും , ശാസ്ത്രപ്രചാരകനും  (26 മാർച്ച് 1941) ഇംഗ്ലീഷുകാരനായ സ്വാഭാവരൂപീകരണശാസ്‌ത്രജ്ഞനും പരിണാമ ശാസ്ത്രകാരനും എഴുത്തുകാരനും ഓക്സ്ഫഡിലെ ന്യൂ കോളേജിലെ എമിരിറ്റസ് പ്രൊഫസ്സറും ആകുന്നു. 1995 മുതൽ 2008 വരെ അദ്ദേഹം ഓക്സ്ഫഡ് സർവ്വകലാശാലയുടെ ശാസ്ത്രത്തിന്റെ പൊതുജനധാരണയ്ക്കായുള്ള പ്രൊഫസ്സറായും സേവനമനുഷ്ടിച്ചിട്ടുണ്ട്.
1976ൽ ദ സെൽഫിഷ് ജീൻ പ്രസിദ്ധീകരിച്ചതോടെയാണ്, ഡോക്കിൻസ് പ്രശസ്തനായത്. ഈ പുസ്തകം പരിണാമശാസ്ത്രത്തിന്റെ ജീൻ കേന്ദ്രീകൃത വീക്ഷണം ജനകീയമാക്കി. കൂടാതെ മീം(meme) എന്ന വാക്കും പ്രസിദ്ധമായി. 1982ൽ പരിണാമജീവശാസ്ത്രത്തിൽ പരക്കെ സ്വാധീനിച്ച ഒരു ആശയം അദ്ദേഹം മുന്നോട്ടുവച്ചു. ഒരു ജീനിന്റെ പ്രകടിതരൂപത്തിന്റെ പ്രഭാവം(phenotypic effects of a gene) ഒരു ജീവിയുടെ ശരീരത്തെ മാത്രമല്ല മറ്റു ജീവികളുടെ ശരീരങ്ങളുൾപ്പെട്ട പരിസ്ഥിതിയേയും സ്വാധീനിക്കുന്നു എന്ന് അദ്ദേഹം വാദിച്ചു. ഈ വീക്ഷണം തന്റെ എക്സ്ററൻന്റെഡ് ഫീനോടൈപ്പ്  എന്ന പുസ്തകത്തിൽ അവതരിപ്പിച്ചിരിക്കുന്നു.
റിച്ചാഡ് ഡോക്കിൻസ് പ്രസിദ്ധനായ നിരീശ്വരവാദിയാണ്. ബ്രിട്ടിഷ് ഹ്യൂമനിസ്റ്റ് അസ്സോസിയേഷന്റെ ഉപാധ്യക്ഷനും ബ്രൈറ്റ്സ് മൂവ്മെന്റ്  എന്ന സംഘടനയുടെ സഹകാരിയുമാണ്.അദ്ദേഹം സൃഷ്ടിവാദത്തിന്റെയും ബൗദ്ധികരൂപകല്പനാവീക്ഷണത്തിന്റെയും വിമർശകനും ആകുന്നു. 1986ൽ അദ്ദേഹം എഴുതിയ ദ ബ്ലൈന്റ് വാച്ച് മേക്കർ എന്ന ഗ്രന്ഥത്തിൽ വാച്ചുനിർമാതാവ് രൂപകല്പനയ്ക്കെതിരായി വാദഗതികൾ ഉയർത്തിയിട്ടുണ്ട്. പരിണാമത്തിന്റെ പ്രക്രിയകൾ ഒരു അന്ധനായ വാച്ചുനിർമാതാവിന്റേതാണെന്നാണു സ്ഥാപിക്കുന്നത്. 
ഡോക്കിൻസ് തുടർന്ന് അനേകം ജനകീയശാസ്ത്ര ഗ്രന്ഥങ്ങളെഴുതുകയും ടെലിവിഷനിലും റേഡിയോയിലും തുടർച്ചയായി പരിപാടികൾ അവതരിപ്പിച്ചുവരികയും ചെയ്തുവരുന്നു. 2006ൽ അദ്ദേഹം എഴുതിയ ദ ഗോഡ് ഡെല്യൂഷൻ എന്ന ഗ്രന്ഥം വളരെ പ്രസിദ്ധമാണ്. ജനുവരി 2010 ലെ കണക്കു പ്രകാരം ഇതിന്റെ ഇംഗ്ലിഷ് ഭാഷയിലുള്ള 20 ലക്ഷം കോപ്പികൾ വിറ്റു കഴിഞ്ഞിരിക്കുന്നു. മലയാളം ഉൾപ്പെടെയുള്ള 31 ലോകഭാഷകളിൽ  ഈ ഗ്രന്ഥം വിവർത്തനം ചെയ്യപ്പെട്ടിട്ടുണ്ട്.
.പുത്തൻ നിരീശ്വരവാദ സമീപനങ്ങളെ രൂപപ്പെടുത്തിയിരിക്കുന്നതിൽ ഇദ്ദേഹത്തിന്റെ ചിന്തയ്ക്കും പുസ്തകങ്ങൾക്കുമുള്ള പങ്ക് വലുതാണ്‌.ജനിതകശാസ്ത്രത്തിലും പ്രപഞ്ച വിജ്ഞാനീയത്തിലും മറ്റും നടന്ന നൂതന കണ്ടെത്തലുകളാണ് മതനിഷേധത്തിന്റെയും, നിരീശ്വര വാദത്തിന്റെയും ദർശനങ്ങൾ രൂപപ്പെടുത്താൻ അദ്ദേഹം  ഉപയോഗിക്കുന്നത്.

## ജീവിതരേഖ
ഡോക്കിൻസ് ജനിച്ചത് കെനിയയിലെ നയ്റോബിയിൽ ആയിരുന്നു.. അച്ഛൻ ക്ലിന്റൺ ജോൺ ഡോക്കിൻസ് ന്യാസാലാൻഡിലെ ബ്രിട്ടീഷ് കൊളോണിയൽ അഡ്മിനിസ്റ്റ്രേഷനിൽ ഉദ്യോഗസ്ഥനായിരുന്നു. റിച്ചാർഡിന് എട്ട് വയസ്സുള്ളപ്പോൾ കുടുംബം ആഫ്രിക്ക വിട്ടു ഇംഗ്ലണ്ടിലേക്ക് മടങ്ങി. 1949-ൽ വിൽറ്റ്ഷയറിലെ സാലിസ്ബറിയിലുള്ള ചാഫിൻ ഗ്രോവ് സ്കൂളിലാണ് ആദ്യം അദ്ദേഹം ചേർന്നത്. ഇവിടെ വെച്ച് അദ്ദേഹം തൻ്റെ അദ്ധ്യാപകനാൽ പീഡിപ്പിക്കപ്പെട്ടു. തുടർന്ന്, 1954 മുതൽ 1959 വരെ നോർത്താംപ്റ്റൺഷെയറിലുള്ള ഔണ്ടിൽ പബ്ലിക് സ്ക്കൂളിൽ പഠിച്ചു. ഇവിടെ പഠിക്കുമ്പോഴാണ് ഡോക്കിൻസ് ആദ്യമായി ബർട്രണ്ട് റസ്സലിൻ്റെ *ഞാൻ എന്തു കൊണ്ട് ഒരു ക്രിസ്താനിയായില്ല?* എന്ന പുസ്തകം വായിക്കുന്നത്. 

## ചിന്താരീതി
മുൻതലമുറ നിരീശ്വരവാദങ്ങളുടെ അടിത്തറ തത്ത്വചിന്തയായിരുന്നുവെങ്കിൽ ഡോക്കിൻസിന്റെ  പുതുനിരീശ്വരവാദം ശാസ്ത്രത്തിലാണ് ഊന്നുന്നത്.'ദൈവം ഉണ്ടെന്ന' പ്രസ്താവന ഒരു ഹൈപൊതിസിസ് ആണെന്നും, ഇത് ശാസ്ത്രീയ പരീക്ഷണത്തിന് വിധേയമാക്കുമ്പോൾ തെറ്റാണെന്ന് തെളിയിക്കാൻ കഴിയുമെന്നും ഡോക്കിൻസ്  വാദിക്കുന്നു.

## പുസ്തകങ്ങൾ

ഡോക്കിൻസിന്റെ ഏറ്റവും പ്രസിദ്ധമായ ഗ്രന്ഥം ദ ഗോഡ് ഡെല്യൂഷൻ  ആണ്‌. പുസ്തകം ഇറങ്ങിയ ഉടൻ അമേരിക്കയിൽ ബെസ്റ്റ് സെല്ലറായി മാറി. ഒരു നിരീശ്വരവാദ ഗ്രന്ഥത്തിനു ലഭിച്ച ഈ വൻ പ്രചാരം അതിനെ എതിർത്തു കൊണ്ടും  അനുകൂലിച്ചു കൊണ്ടും ഒട്ടേറെ പുസ്തകങ്ങൾ ലോകമെമ്പാടും ഇറങ്ങാനിടയാക്കി.അദ്ദേഹത്തിന്റെ മുൻപുസ്തകമായ ദ സെൽഫിഷ് ജീൻ ഉയർത്തിയതിനേക്കാൾ വിവാദമാണ്‌ ഈ പുസ്തകം സ്യഷ്ടിച്ചത്.

### മറ്റു പുസ്തകങ്ങൾ
* 
* 
* 
* 
* 
* 
* 
* 
* 
* 
* 

## ഡോക്യുമെന്ററി സിനിമകൾ
* *[[Nice Guys Finish First]]* (1986)
* *[[The Blind Watchmaker]]* (1987)
* *[[Growing Up in the Universe]]* (1991)
* *[[Break the Science Barrier]]* (1996)
* *[[The Root of All Evil?]]* (2006)
* *[[The Enemies of Reason]]* (2007)
* *[[The Genius of Charles Darwin]]* (2008)
* *[[Faith School Menace?]]* (2010)

## ഇതും കാണുക
വീസൽ പ്രോഗ്രാം

## അവലംബം

## പുറംകണ്ണികൾ
* Official website
*The Richard Dawkins Foundation for Reason and Science
* 
* 
*
*
**Video**
* National Geographic Interviews&nbsp;– A series of video interviews with National Geographic Channel with Richard Dawkins on Darwin, Evolution and God.
*
*
*
* Video interview with Riz Khan for Al Jazeera English
* Video interview at Big Think 
**Selected writings**
* Viruses of the Mind (1993)&nbsp;– Religion as a mental virus.
* The Real Romance in the Stars  (1995)&nbsp;– A critical view of astrology.
*The Emptiness of Theology  at RDFRS.(1998)&nbsp;– A critical view of theology.
* Snake Oil and Holy Water (1999)&nbsp;– Suggests that there is no convergence occurring between science and theism.
* What Use is Religion? (2004)&nbsp;– Suggests that religion may have no survival value other than to itself.
* Race and Creation  (2004)&nbsp;– On race, its usage and a theory of how it evolved.
* The giant tortoise's tale, The turtle's tale and The lava lizard's tale (2005)&nbsp;– A series of three articles written after a visit to the Galápagos Islands.
* Dawkins' ''Huffington Post'' articles
**Audio**
* 2011 Interview on io9's Geek's Guide to the Galaxy podcast
* Richard Dawkins on RadioLIVE's Weekend Variety Wireless &nbsp;– Richard Dawkins appears live on New Zealand's Radio Live, taking calls from the audience.

വർഗ്ഗം:നിരീശ്വരവാദികൾ
വർഗ്ഗം:ജൈവശാസ്ത്രജ്ഞർ
വർഗ്ഗം:മത വിമർശകർ
വർഗ്ഗം:നിരീശ്വരവാദ പ്രവർത്തകർ
വർഗ്ഗം:1941-ൽ ജനിച്ചവർ